Zakon o autorskim pravima/III.
<s>Autor i prava autora</s>

<s>Član 12.</s>

<s>1. Autor djela je fizičko lice koje je stvorilo djelo.</s><s>2. Autorska prava pripadaju autoru od trenutka stvaranja autorskog djela i nisu uvjetovana ispunjenjem bilo kakvih formalnosti.</s>

<s>Član 13.</s>

<s>Autorom se smatra lice čije je ime i prezime ili pseudonim označen na djelu, dok se suprotno ne dokaže.</s>

<s>Član 14.</s>

<s>1. Autor zbirke autorskih djela je lice koje je tu zbirku sačinilo.</s><s>2. Autor prijevoda, prilagođenog, muzičkog obrađenog ili na drugi način prerađenog autorskog djela, je lice koje je to djelo prevelo, prilagodilo, muzički obradilo ili na drugi način preradilo.</s><s>3. Lice koje je stvorilo književno, naučno ili umjetničko djelo, upotrebom narodnih književnih ili umjetničkih duhovnih tvorevina, autor je tog djela.</s>

<s>Član 15.</s>

<s>1. Ako autorsko djelo, stvoreno saradnjom dva ili više lica, čini nedjeljivu cjelinu, svim koautorima na stvaranju tog djela pripada nedjeljivo autorsko pravo.</s><s>2. Udio pojedinih koautora određuje se srazmjerno stvarnom doprinosu koji je svaki od koautora dao u stvaranju autorskog djela, ako međusobni odnosi koautora nisu ugovorom drugačije uređeni.</s><s>3. Odluku o korištenju koautorskog djela donose zajedno svi koautori.</s><s>Koautor ne može uskratiti svoju saglasnost suprotno načelima savjesnosti i poštenja.</s><s>4. Ako autorsko djelo, stvoreno saradnjom dva ili više lica, ne čini nedjeljivu cjelinu, svaki koautor ima autorsko pravo na svoj doprinos.</s>

<s>Član 16.</s>

<s>Prava autora čija su autorska djela spojena radi zajedničkog korištenja određuju se ugovorom, a u suprotnom, primjenjivat će se odredbe člana 15.</s>

<s>Član 17.</s>

<s>1. Autorsko pravo na anonimna djela i na djela izdata pod pseudonimom, čiji autor nije poznat, vrši lice koje je djelo izdalo.</s><s>Ako izdavač nije naznačen na djelu, na vršenje autorskog prava ovlašteno je lice koje je djelo objavilo.</s><s>2. Autorsko pravo na neobjavljena djela čiji je autor nepoznat vrši odgovarajuća organizacija autora.</s><s>3. Odredbe st. 1. i 2. prestaju se primjenjivati kada se utvrdi identitet autora.</s>

